b'\n_START_ARTICLE_\nTapperhedskorset\n_START_SECTION_\nMedaljens udformning\n_START_PARAGRAPH_\nTapperhedskorset er et s\xc3\xb8lvkors med forgyldt kant. P\xc3\xa5 en oval guldplade i midten er Margrethe 2.s monogram placeret med indstiftelses\xc3\xa5ret 2010 pr\xc3\xa6get umiddelbart under. P\xc3\xa5 medaljens avers (forside) er der p\xc3\xa5 korsets fire ben skrevet teksten \xe2\x80\x9dFOR - TAP - PER - HED\xe2\x80\x9d. P\xc3\xa5 reversen (bagsiden) er der indgraveret navn, grad, sted og \xc3\xa5rstal for episoden der f\xc3\xb8rte til tildelingen af medaljen. Medaljen er oph\xc3\xa6ngt i et hvidt krydsb\xc3\xa5nd med en r\xc3\xb8d stribe i midten.'